7.2.91 De Europæiske Fællesskabers Tidende Nr. C 32/7 
II 
(Forberedende retsakter) 
KOMMISSIONEN 
Forslag til Rådets direktiv om minimumsforskrifter for forbedring af arbejdstagernes sikkerhed 
og sundhed i udvindingsindustrien 
KOM(90) 663 endelig udg. — SYN 321 
(Forelagt af Kommissionen den 21. december 1990) 
(91/C 32/07) 
RÅDET FOR DE EUROPÆISKE FÆLLESSKABER FIAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 
118 A, 
under henvisning til forslag fra Kommissionen, 
i samarbejde med Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
I henhold til Traktatens artikel 118 A skal Rådet, ved 
udstedelse af direktiver, vedtage minimumsforskrifter 
med henblik på at forbedre navnlig arbejdsmiljøet for at 
sikre et højere niveau for beskyttelse af arbejdstagernes 
sikkerhed og sundhed; 
i henhold til nævnte artikel skal det i disse direktiver 
undgås, at der pålægges administrative, finansielle og 
retlige byrder af en sådan art, at de hæmmer oprettelse 
og udvikling af små og mellemstore virksomheder; 
forbedring af arbejdstagernes sikkerhed, hygiejne og 
sundhed på arbejdspladsen udgør et mål, som ikke bør 
være underordnet økonomiske hensyn; 
Rådets direktiv 89/654/EØF af 30. november 1989 om 
minimumsforskrifter for sikkerhed og sundhed i forbin­
delse med arbejdstedet (') omfatter ikke udvindingsvirk-
somhed; udvindingsindustrien er mere risikobetonet end andre 
erhvervsaktiviteter; 
inden for udvindingsindustrien må det anses for særlig 
vigtigt, at der indføres forbedringer af beskyttelsen af 
arbejdstagernes sundhed og sikkerhed i olie- og gassek­
toren; 
dette direktiv er et særdirektiv i henhold til artikel 16, 
stk. 1, i Rådets direktiv 89/391 /EØF af 12. juni 1989 om 
iværksættelse af foranstaltninger til forbedring af 
arbejdstagernes sikkerhed og sundhed under arbejdet (2); 
bestemmelserne i nævnte direktiv finder derfor i fuld 
udstrækning anvendelse på spørgsmål vedrørende 
arbejdstederne, dog med forbehold af strengere og/eller 
mere specifikke bestemmelser i nærværende direktiv; 
dette direktiv er medvirkende til den praktiske gennem­
førelse af den sociale dimension i forbindelse med det 
indre marked for så vidt angår udvindingsvirksomhed 
som defineret i Rådets afgørelse 74/326/EØF af 27. juni 
1974 om udvidelse af kompetencen for Det Stående 
Udvalg for Sikkerheds- og Sundhedsforhold til alle 
mineraludvindende virksomheder (3); 
nærværende direktiv bør dække samme typer virksomhed 
som afgørelse 74/326/EØF; 
C) EFT nr. L 393 af 30. 12. 1989, s. 1. (J) EFT nr. L 183 af 29. 6. 1989, s. 1. 
C) EFT nr. L 185 af 9. 7. 1974, s. 18. 
Nr. C 32/8 De Europæiske Fællesskabers Tidende 7. 2.91 
i henhold til afgørelse 74/326/EØF skal overfladeinstal­
lationer ved miner og stenbrud, som ikke er af direkte 
betydning for efterforskning, egentlig udvinding eller 
tilberedning af de udvundne materialer med henblik på 
salg, ikke betragtes som udvindingsvirksomhed og falder 
derfor inden for rammerne af direktiv 89/654/EØF — 
UDSTEDT FØLGENDE DIREKTIV: 
AFSNIT I 
GENERELLE BESTEMMELSER 
Artikel 1 
Formål 
1. Ved dette direktiv, som er et særdirektiv i henhold 
til artikel 16, stk. 1, i direktiv 89/391/EØF, fastsættes 
minimumsforskrifter for arbejdstagernes sikkerhed og 
sundhed i udvindingsindustrien som defineret i artikel 2. 
2. Bestemmelserne i direktiv 89/391/EØF finder fuldt 
ud anvendelse på det i stk. 1 nævnte område, dog med 
forbehold af strengere og/eller mere specifikke bestem­
melser i nærværende direktiv. 
Artikel 2 
Definitioner 
I dette direktiv forstås ved: 
— udvindingsindustri: efterforskning og egentlig udvin­
ding samt tilberedning af de udvundne materialer 
med henblik på salg, men ikke forarbejdning af disse 
materialer 
— arbejdssted: hele det område, der er beregnet til at 
rumme arbejdspladser, hvor der udføres arbejde, og 
hvor der foregår virksomhed, som er direkte rettet 
mod eller er til hjælp for udvindingsindustrien, og 
hvor der findes installationer og hjælpeinstallationer, 
som benyttes til nævnte virksomhed, herunder også 
sanitære installationer samt hvile- og indkvarterings-
faciliteter, som arbejderne har adgang til under 
arbejdet. AFSNIT II 
ARBEJDSGIVERENS FORPLIGTELSER 
Artikel 3 
Generelle forpligtelser 
1. For at beskytte arbejdstagernes sikkerhed og 
sundhed skal arbejdsgiveren træffe de nødvendige foran­
staltninger for at sikre, at: 
— arbejdsstedet er udformet, konstrueret, udstyret, 
afprøvet samt anvendes og vedligeholdes på en sådan 
måde, at arbejdstageren uden at udsætte sig selv 
og/eller andre for fare kan udføre det tildelte arbejde 
— der er en ansvarlig for at overvåge bemandede 
arbejdssteder, medens arbejdet pågår 
— arbejde, der indebærer en særlig risiko, kun overlades 
til personale med passende kvalifikationer, og at det 
udføres i overenstemmelse med de givne instrukser 
— alle sikkerhedsinstrukser er forståelige for de pågæl­
dende arbejdstagere 
— de nødvendige førstehjælpsfaciliteter stilles til 
rådighed 
— der med jævne mellemrum gennemføres relevante 
sikkerhedsøvelser. 
2. Arbejdsgiveren skal straks anmelde dødsulykker og 
andre alvorlige arbejdsulykker samt farlige episoder til 
de ansvarlige myndigheder. 
Artikel 4 
Beskyttelse mod brand, eksplosion og sundhedsfarlige 
stoffer i den omgivende atmosfære 
Arbejdsgiveren skal afhængig af arbejdets art træffe alle 
nødvendige foranstaltninger for at beskytte mod, spore 
og bekæmpe udbrud og spredning af brande samt fore­
komsten af eksplosive og/eller sundhedsfarlige stoffer i 
den omgivende atmosfære. 
Artikel 5 
Evakuerings- og redningsudstyr 
For at sikre, at arbejdstagerne har rimelige muligheder 
for i en faresituation at forlade ethvert arbejdssted straks 
og på en sikker måde, skal arbejdsgiveren, tilvejebringe 
og vedligeholde det nødvendige redningsudstyr, 
herunder indrettelse af flugtveje. 
7. 2. 91 De Europæiske Fællesskabers Tidende Nr. C 32/9 
Artikel 6 
Kommunikations-, varslings- og alarmeringssystemer 
Arbejdsgiveren skal træffe foranstaltninger til at stille de 
relevante alarmerings- og kommunikationssystemer til 
rådighed, for at nødvendige hjælpe-, evakuerings- og 
redningsaktioner straks kan iværksættes. 
Artikel 7 
Sanitære installationer og hvilefaciliteter 
Arbejdsgiveren skal tilvejebringe og vedligeholde alle 
nødvendige sanitære installationer og hvilefaciliteter 
samt, om nødvendigt, indkvarteringsfaciliteter. 
Artikel 8 
Underretning af arbejdstagerne 
Med forbehold af artikel 10 i direktiv 89/391/EØF skal 
arbejdstagerne og/eller deres repræsentanter underrettes 
om alle foranstaltninger, der træffes vedrørende 
sikkerhed og sundhed på arbejdspladsen, og særlig om 
foranstaltninger til gennemførelse af artikel 3 til 7. 
Artikel 9 
Høring af arbejdstagerne samt disses medvirken 
Arbejdstagerne og/eller deres repræsentanter skal i 
henhold til artikel 11 i direktiv 89/391/EØF høres om 
de anliggender og deltage i de beslutningsprocedurer, 
der er omfattet af nærværende direktiv. 
AFSNIT III 
FORSKRIFTER FOR FORBEDRING AF ARBEJDS­
TAGERNES SIKKERHED OG SUNDHED 
Artikel 10 
Efterforskning og udvinding af mineraler gennem boring 
1. Arbejdssteder, hvor der foregår efterforskning og 
udvinding af mineraler gennem boringer, og som tages i 
anvendelse for første gang efter den 31. december 1992, 
skal opfylde de minimumsforskrifter for sikkerhed og 
sundhed, der er anført i bilaget. 
2. Arbejdssteder, der er taget i anvendelse før den 31. 
december 1992, skal så hurtigt som muligt, dog senest 
fem år efter denne dato, opfylde de minimumsforskrifter 
for sikkerhed og sundhed, der er anført i bilaget. 3. Foretages der efter den 31. december 1992 
ændringer, udvidelser og/eller ombygninger af arbejds­
steder, skal arbejdsgiveren træffe de nødvendige foran­
staltninger, for at disse ændringer, udvidelser og/eller 
ombygninger er i overensstemmelse med de hertil 
svarende minimumsforskrifter som anført i bilaget. 
Artikel 11 
I henhold til den i Traktatens artikel 118 A fastsatte 
procedure vedtager Rådet minimumsforskrifter for 
sikkerhed og sundhed svarende til de i nærværende 
direktivs artikel 10 fastsatte forskrifter for efterforskning 
og udvinding af mineraler gennem boringer i forbindelse 
med efterforskning og udvinding af mineraler i miner og 
stenbrud. 
AFSNIT IV 
ANDRE BESTEMMELSER 
Artikel 12 
Tilpasning af bilaget 
Tilpasninger af bilaget som følge af: 
— vedtagelse af direktiver, teknisk harmonisering og 
standardisering og/eller 
— tekniske fremskridt, udvikling inden for internatio­
nale bestemmelser og specifikationer samt nye resul­
tater af undersøgelser m.v. 
vedtages efter fremgangsmåden i artikel 17 i direktiv 
89/391/EØF. 
Artikel 13 
Afsluttende bestemmelser 
1. Medlemsstaterne sætter de nødvendige love og 
administrative bestemmelser i kraft for at efterkomme 
dette direktiv senest den 31. december 1992. De under­
retter straks Kommissionen herom. 
Når medlemsstaterne vedtager disse bestemmelser, 
henvises der deri til dette direktiv, eller de ledsages ved 
offentliggørelsen af en sådan henvisning. De nærmere 
regler for denne henvisning fastsættes af medlemssta­
terne. 
2. Medlemsstaterne meddeler Kommissionen teksten 
til de nationale retsforskrifter, som de allerede har 
udstedt eller udsteder på de områder, der er omfattet af 
dette direktiv. 
Nr. C 32/10 De Europæiske Fællesskabers Tidende 7. 2. 91 
3. Medlemsstaterne forelægger hvert femte år for Sikkerheds- og Sundhedsforhold i Miner og Anden 
Kommissionen en rapport om den praktiske gennemfø- Udvindingsindustri underretning herom, 
relse af bestemmelserne i dette direktiv med anførelse af 
de af arbejdsmarkedets parter fremførte synspunkter. 
Artikel 14 
Kommissionen giver Europa-Parlamentet, Rådet, Det 
Økonomiske og Sociale Udvalg og Det Stående Udvalg Dette direktiv er rettet til medlemsstaterne. 
BILAG 
MINIMUMSFORSKRIFTER FOR FORBEDRING AF ARBEJDSTAGERNES SIKKERHED OG 
SUNDHED I DEN DEL AF UDVINDINGSINDUSTRIEN, DER BESKÆFTIGER SIG MED EFTER­
FORSKNING OG UDVINDING AF MINERALER GENNEM BORINGER 
A. FÆLLES FORSKRIFTER FOR ONSHORE- OG OFFSHORE-SEKTOREN 
Indledende bemærkning 
De i dette bilag fastsatte forpligtelser er gældende, hvor forholdene i forbindelse med arbejds­
stedet eller aktiviteten, omstændighederne eller en risiko gør det nødvendigt. 
Stabilitet og soliditet 
Arbejdssteder skal udformes, konstrueres, opføres, anvendes, overvåges og vedligeholdes på en 
sådan måde, at de kan modstå de forventelige påvirkninger fra omgivelserne, og de skal have en 
struktur og en soliditet, der passer til formålet. 
3. Indretning og overvågning 
3.1. Indretning af arbejdsstedet 
3.1.1. Arbejdssteder skal være indrettet på en sådan måde, at der ydes en passende beskyttelse mod 
farer. De skal holdes rene, og enhver form for farlige stoffer eller aflejringer skal fjernes eller 
kontrolleres på en sådan måde, at de ikke udgør nogen fare for arbejdsstyrkens sundhed og 
sikkerhed. 
3.1.2. Arbejdspladser skal være udformet og konstrueret ergonomisk rigtigt, idet der skal tages hensyn 
til arbejdstagernes behov for at kunne overskue relevante operationer fra deres arbejdsplads. 
3.1.3. Områder, inden for hvilke der hersker særlig fare, skal afmærkes og forsynes med advarsels­
tavler. 
3.2. Ansvarshavende 
Ethvert bemandet arbejdssted skal konstant forestås af en dertil bemyndiget person med de 
færdigheder og den faglige kompetence, som stillingen kræver, og som af arbejdsgiveren har 
fået bemyndigelse hertil. 
3.3. Kompetente personer 
På ethvert bemandet arbejdssted skal der være et tilstrækkeligt antal kompetente personer, der 
har de færdigheder og den erfaring, der er nødvendig for at udføre de opgaver, de er blevet 
tildelt. 
De Europæiske Fællesskabers Tidende Nr. C 32/11 
3.4. Overvågning 
Arbejdsgiveren skal sørge for den overvågning, der er påkrævet for at sikre arbejdstagernes 
sundhed og sikkerhed i forbindelse med alle former for virksomhed. Overvågningen kan kun 
udføres af ansvarlige og forsvarligt uddannede personer, der er udpeget af arbejdsgiveren og 
som handler på dennes vegne. 
3.5. Oplysning, vejledning og oplæring 
Arbejdstagerne har krav på enhver form for oplysning, vejledning, oplæring og omskoling, der 
er påkrævet for at sikre deres sundhed og sikkerhed. 
3.6. Skriftlige instrukser 
På ethvert arbejdssted skal der foreligge skriftlige instrukser om, hvilke fremgangsmåder der 
skal følges for at garantere arbejdstagernes sikkerhed og en betryggende brug af udstyr. Disse 
instrukser skal omfatte oplysninger om brug af nødudstyr samt om, hvilke forholdsregler der 
skal træffes, hvis der opstår en nødsituation på eller i nærheden af arbejdsstedet. 
3.7. Sikre former for arbejdsgang og arbejdstilladelser 
Der skal gennemføres sikre former for arbejdsgang på samtlige arbejdssteder. Disse sikre 
former for arbejdsgang skal omfatte et system af arbejdstilladelser i de tilfælde, hvor risikable 
aktiviteter finder sted, eller hvor sædvanligvis enkle aktiviteter og andre aktiviteter kan indvirke 
på hinanden og frembringe alvorlige risici. Sådanne arbejdstilladelser skal udstedes af en 
kompetent person forud for påbegyndelsen af arbejdet. Det skal i tilladelsen specificeres, hvilke 
betingelser der skal opfyldes, og hvilke forholdsregler der skal træffes forud for, under og efter 
gennemførelsen af arbejdet. 
4. Mekanisk og elektrisk udstyr og installationer 
4.1. Generelt 
Under forbehold af direktiv 89/392/EØF og 89/655/EØF skal mekanisk og elektrisk udstyr og 
installationer udformes, konstrueres, installeres, afprøves, bruges og vedligeholdes på en sådan 
måde, at en sikker drift kan garanteres. Såfremt sådant udstyr eller sådanne installationer er 
placeret i et område, hvor der hersker eller sandsynligvis hersker fare for brand eller eksplosion 
som følge af antændelse af gas, damp eller flygtig væske, skal udstyret eller installationerne 
være egnet til brug i det pågældende område. Udstyret skal i påkommende tilfælde være 
forsynet med passende beskyttelsesanordninger og sikkerhedssystemer. 
4.2. Mekanisk udstyr og materiel 
Alt udstyr og materiel skal være godt konstrueret af ordentligt materiale, have en tilstrækkelig 
styrke og være frit for åbenbare mangler og egnet til ethvert af de formål, til hvilke det 
anvendes. 
4.3. Elektrisk udstyr og installationer 
Alt elektrisk udstyr skal med hensyn til størrelse og strømstyrke være afpasset efter formålet; 
udstyret skal være udformet, konstrueret, installeret og afskærmet på en sådan måde, at der 
ikke kan opstå nogen fare. 
5. Vedligeholdelse 
5.1. Almindelig vedligeholdelse 
Der skal gælde en passende ordning, der indebærer systematisk undersøgelse, vedligeholdelse 
og, efter behov, afprøvning af mekanisk og elektrisk udstyr og installationer. 
Enhver form for vedligeholdelse, undersøgelse og afprøvning af en hvilken som helst del af 
installationerne og udstyret skal gennemføres af en kompetent person. Der skal føres journaler 
over undersøgelser og afprøvninger, og disse journaler skal opbevares på passende måde. 
Nr. C 32/12 De Europæiske Fællesskabers Tidende 7. 2.91 
5.2. Vedligeholdelse af sikkerhedsudstyr 
Sikkerhedsudstyr skal til stadighed holdes i brugsklar og god stand. Vedligeholdelse skal 
gennemføres under behørig hensyntagen til igangværende operationer for at sikre et tilstrække­
ligt beredskab. 
6. Hejsemidler, kranoperationer — sikkerhedsforanstaltninger 
Ethvert hejseredskab eller hejseapparat skal være forsynet med en tydelig angivelse af den 
tilladte belastning eller de tilladte belastninger. Ved brug af et hejseredskab eller et hejseapparat 
må den tilladte belasting ikke overskrides. 
Ethvert hejseredskab eller hejseapparat skal med passende mellemrum samt efter væsentlige 
ændringer eller reparationer undersøges grundigt og, efter behov, afprøves af en kompetent 
person. Der skal føres journal over undersøgelser og afprøvninger, og denne journal skal opbe­
vares på passende måde. 
Kun særligt godkendte procedurer og udstyr må anvendes ved personløft. 
7. Kontrol med boringen 
Der skal tilvejebringes egnet kontroludstyr til brug i forbindelse med boreoperationer for at 
forebygge udblæsninger. Dette udstyr skal være afpasset efter de forhold, der hersker på bore­
stedet. 
8. Beskyttelse mod farlige stoffer i den omgivende atmosfære, beskyttelse mod eksplosionsfare 
8.1. Der skal tilvejebringes og bruges effektive midler til at opspore tilstedeværelsen og måle 
koncentrationen af farlige og/eller potentielt eksplosionsfarlige stoffer i den omgivende atmos­
fære. 
Såfremt omstændighederne gør det nødvendigt, skal der installeres overvågningsudstyr, der 
automatisk og løbende måler gaskoncentrationerne på særlige steder, automatiske alarmer og 
anordninger, der automatisk afbryder elektriske installationer og forbrændingsmotorer. 
Resultaterne af automatiske målinger skal registreres og opbevares i et tidsrum på tolv måneder. 
8.2. Beskyttelse mod farlige stoffer i den omgivende atmosfære 
8.2.1. Der skal træffes passende foranstaltninger til at udvinde og fjerne farlige stoffer ved kilden, 
såfremt sådanne stoffer er eller kan være til stede. Det skal være muligt at sprede eventuelle 
farlige gasarter på en sådan måde, at der ikke sker nogen forurening af andre dele af anlægget. 
8.2.2. Med forbehold af Rådets direktiv 89/656/EØF (') og såfremt arbejdstagerne risikerer at blive 
udsat for sundhedsfare på grund af farlige stoffer i den omgivende atmosfære, skal der fore­
findes egnet og tilstrækkelig vejrtræknings- og genoplivningsudstyr. Der skal konstant være et 
tilstrækkeligt antal personer til stede til at betjene dette udstyr. Værnemidlerne skal opbevares 
og vedligeholdes på en hensigtsmæssig måde. 
8.2.3. Såfremt hydrogensulfid eller andre giftige gasarter er eller kan være til stede, skal en plan for 
beskyttelse mod gasarter med beskrivelse af personlige værnemidler og forebyggende foranstalt­
ninger være til rådighed for den kompetente myndighed. 
8.3. Beskyttelse mod eksplosionsfare 
8.3.1. Der skal træffes alle nødvendige foranstaltninger til at forebygge forekomst og opbygning af en 
potentielt eksplosionsfarlig atmosfære. 
(') EFT nr. L 393 af 30. 12. 1989, s. 18. 
7.2. 91 De Europæiske Fællesskabers Tidende Nr. C 32/13 
8.3.2. I eksplosionsfarlige områder skal der træffes alle nødvendige foranstaltninger til at forebygge 
antændelse af den potentielt eksplosionsfarlige atmosfære. 
8.3.3. Der skal udarbejdes en plan for beskyttelse mod eksplosionsfare med en beskrivelse af det 
nødvendige udstyr og de nødvendige foranstaltninger. 
9. Flugtveje og nødudgange 
9.1. I tilfælde af fare skal arbejdstagerne hurtigt og så sikkert som muligt kunne forlade arbejds­
stedet. 
9.2. Ethvert område skal være forsynet med mindst to forskellige flugtveje, der skal være placeret så 
langt som muligt fra hinanden og føre til et sikkert område, et sikken samlings- eller rømnings-
sted. 
9.3. Der skal til enhver tid være uhindret adgang til flugtveje og nødudgange, og disse skal så 
direkte som muligt føre ud i det fri eller til et sikkert område, et sikkert samlings- eller 
rømningssted. 
9.4. Flugtvejenes og nødudgangenes antal, fordeling og dimensioner skal afpasses efter arbejdsste­
dets anvendelse, udstyr og dimensioner, samt efter det højeste antal personer, der kan være til 
stede. 
9.5. Nødudgangsdøre skal åbne i flugtretningen eller, såfremt dette ikke er muligt, være udformet 
som skydedøre. 
9.6. Nødudgangsdøre må ikke være lukket på en sådan måde, at personer, der har behov for at 
benytte dem i nødstilfælde, ikke kan åbne dem straks og uden besvær. 
9.7. Nødudgangsdøre må ikke være låst. 
Flugtveje og nødudgange samt adgangsveje og døre, der giver adgang til disse, må ikke være 
blokerede, idet de til enhver tid skal kunne benyttes uden hindringer. 
9.8. Flugtveje og nødudgange, hvor der er behov for kunstigt lys, skal være forsynet med nødbelys­
ning af passende lysstyrke i tilfælde af lyssvigt. 
9.9. Særlige flugtveje og nødudgange skal afmærkes i henhold til Rådets direktiv 77/576/EØF ('). 
10. Ventilation af lukkede arbejdssteder 
10.1. Lukkede arbejdssteder skal under hensyntagen til arbejdsmetoderne og den fysiske belastning, 
som arbejdstagerne udsættes for, være forsynet med frisk luft i tilstrækkelig mængde. 
Benyttes udluftningsanlæg, skal dette holdes i funktionsdygtig stand. 
En eventuelt opstået defekt skal udløse en alarm, når dette er nødvendigt af hensyn til arbejds­
tagernes sundhed. 
10.2. Klimaanlæg eller mekaniske ventilationsanlæg skal fungere på en sådan måde, at arbejdstagerne 
ikke udsættes for generende træk. 
Enhver belægning, som måtte indebære en øjeblikkelig risiko for arbejdstagernes sundhed som 
følge af forurening af luften, skal straks fjernes. 
(') EFT nr. L 229 af 7. 9. 1977, s. 12. 
Nr. C 32/14 De Europæiske Fællesskabers Tidende 7. 2.91 
11. Temperaturen i lokalerne 
11.1. I arbejdstiden skal temperaturen i lokaler, hvor der er installeret arbejdspladser, være acceptabel 
for arbejdstagerne under hensynugen til de anvendte arbejdsmetoder og den fysiske belastning, 
som arbejdstagerne udsættes for. 
11.2. Temperaturen i opholdsrum, lokaler til personale med vagttjeneste, sanitære lokaler, kantiner 
og lokaler beregnet til førstehjælp skal svare til disse lokalers specifikke formål. 
11.3. Vinduer, ovenlys og skillevægge af glas skal være udformet på en sådan måde, at sollyset ikke 
får en for stor indvirkning på arbejdsstedet under hensyntagen til arbejdets art og arbejdsstedets 
beskaffenhed. 
12. Lokalernes gulve, vægge, lofte og tage 
12.1. Lokalernes gulve skal være faste, stabile, skridfaste og fri for buler, huller og farlige niveaufor­
skelle. 
Lokaler, hvor der er insulleret arbejdspladser, skal være tilstrækkelig isolerede unden hensyn­
tagen til virksomhedens art og arbejdsugernes fysiske aktivitet. 
12.2. I lokalerne skal gulvenes, væggenes og lofternes overflade være af en sådan beskaffenhed, at 
der kan opnås forsvarlige hygiejniske forhold. 
12.3. Gennemsigtige eller halvgennemsigtige skillevægge, og navnlig skillevægge fuldstændigt bestå­
ende af glas, i arbejdsrum eller i nærheden af arbejdssteder eller adgangsveje skal være klart 
afmærket. De skal være fremstillet af sikkerhedsmaterialer eller være adskilt fra disse arbejds­
steder og adgangsveje på en sådan måde, at arbejdstagerne hverken kan komme i kontakt med 
skillevæggene eller blive ramt, hvis væggene splintres. 
12.4. Der skal føres kontrol med adgangen til tage af materialer, der ikke er tilstrækkelig solide. Der 
skal forefindes egnet udstyr, således at nødvendigt arbejde på sådanne tage kan udføres på en 
sikkerhedsmæssigt forsvarlig måde. 
13. Naturlig og kunstig belysning 
Ethvert arbejdssted skal overalt være forsynet med belysning af en styrke, der er egnet til at 
garantere tilstedeværende personers sundhed og sikkerhed. Belysningen skal være anbragt 
således, at driftskontrolposter, flugtveje, afgangssteder og farlige områder forbliver oplyste såvel 
under normale forhold som i nødsituationer. 
14. Vinduer og ovenlys 
14.1. Vinduer, ovenlys og ventilationsanordninger, der skal kunne åbnes, reguleres eller fastgøres, 
skal være udformet således, at disse operationer kan udføres på en sikkerhedsmæssigt forsvarlig 
måde. 
Når de er åbne, må de ikke kunne indstilles på en sådan måde, at de udgør en fare for arbejds­
ugerne. 
14.2. Det skal være muligt at rengøre vinduer og ovenlys uden fare. 
15. Døre og porte 
15.1. Dørenes og portenes placering, antal, anvendte materialer og dimensioner bestemmes af de 
pågældende lokalers eller områders art og anvendelse. 
15.2. Der skal i øjenhøjde anbringes en afmærkning på gennemsigtige døre og porte. 
7.2.91 De Europæiske Fællesskabers Tidende Nr. C 32/15 
15.3. Svingdøre og -porte skal være gennemsigtige eller have gennemsigtige fyldninger. 
15.4. Hvis der er risiko for, at arbejdstagerne kan komme til skade, såfremt døre eller porte med 
gennemsigtige eller halvgennemsigtige flader splintres, skal disse flader beskyttes mod spræng­
ning. 
15.5. Skydedøre skal være udstyret med sikkerhedsanordninger, der forhindrer dem i at glide ud af 
skinnerne og vælte. 
15.6. Døre og porte, der åbnes opad, skal være udstyret med en sikkerhedsanordning, der hindrer 
dem i at falde i. 
15.7. Døre langs flugtveje skal være passende afmærket. Det skal til enhver tid være muligt at åbne 
dem. 
15.8. Medmindre der er sikker passage for gående, skal der i umiddelbar nærhed af porte, der hoved­
sagelig er beregnet til køretøjers gennemkørsel, til gående færdsel forefindes tydeligt afmærkede 
døre, der aldrig må blokeres. 
15.9. Mekaniske døre og porte skal fungere på en sådan måde, at risikoen for, at arbejdstagerne 
udsættes for ulykker, reduceres mest muligt. 
Sådanne døre og porte skal være udstyret med en let kendelig og lettilgængelig nødafbryder og 
skal ligeledes kunne åbnes manuelt, medmindre de åbnes automatisk ved strømsvigt. 
15.10. Hvis der anvendes kæder for at spærre for adgangen til et givet sted, skal disse kæder være 
klart synlige og passende afmærkede med skilte, der angiver forbud eller advarsel. 
16. Adgangsveje 
16.1. Det skal være muligt at nå frem til arbejdsstederne uden fare og at forlade dem hurtigt og 
sikkert i en nødsituation. 
16.2. Forbindelsesveje og/eller adgangsveje, herunder trapper, faste stiger og læsseramper skal være 
placeret og dimensioneret på en sådan måde, at de er sikre i brug og ikke udgør en fare for 
arbejdstagere, der er beskæftiget i nærheden. 
16.3. Adgangsveje for personer og/eller gods skal dimensioneres i forhold til det potentielle antal 
brugere og virksomhedens art. 
Der skal være afsat en tilstrækkelig sikkerhedsafstand til gående færdsel, såfremt der anvendes 
køretøjer på adgangsveje. 
16.4. Adgangsveje for køretøjer skal passere i en passende afstand fra døre, porte, passager for 
gående færdsel, korridorer og trapper. 
16.5. I den udstrækning lokalernes anvendelse og udstyr gør det påkrævet, skal forbindelses- eller 
adgangsvejene afmærkes for at sikre beskyttelsen af arbejdstagerne. 
16.6. Hvis vejkøretøjer har adgang til arbejdspladsen, skal der gennemføres færdselsbestemmelser 
efter behov. 
17. Farlige områder 
17.1. De farlige områder skal være tydeligt afmærkede. 
17.2. Det skal ved hjælp af passende foranstaltninger sikres, at uvedkommende ikke får adgang til 
arbejdssteder, hvor der er fare for nedstyrtning af genstande eller nedstyrtningsrisiko for 
arbejdstagere. 
17.3. Der skal træffes passende foranstaltninger til at beskytte de arbejdstagere, der har adgang til de 
farlige områder. 
Nr. C 32/16 De Europæiske Fællesskabers Tidende 7.2.91 
18. Lokalernes dimensioner og luftrum — bevægelsesfrihed på arbejdspladsen 
18.1. Arbejdsrum skal have et areal, en højde og et luftrum, der gør det muligt for arbejdstagerne at 
udføre arbejdet uden fare for sikkerhed, sundhed og velvære. 
18.2. Der skal være plads til rådighed for arbejdstagerne på deres arbejdsplads, således at de er sikret 
tilstrækkelig bevægelsesfrihed, og således at de kan udføre deres arbejde i sikkerhed. 
19. Opholdsrum 
19.1. I de tilfælde, hvor hensynet til arbejdstagernes sikkerhed eller sundhed eller til antallet af 
arbejdstagere gør det nødvendigt, skal der stilles et lettilgængeligt opholdsrum til deres disposi­
tion. 
Denne bestemmelse finder ikke anvendelse, hvis personalet arbejder i kontorer eller i lignende 
arbejdsrum, som giver tilsvarende muligheder for afslapning i pauser. 
19.2. Opholdsrummene skal være tilstrækkeligt store i forhold til antallet af arbejdstagere og inde­
holde et passende antal borde og siddepladser med ryglæn. 
19.3. Der skal i opholdsrummene træffes passende foranstaltninger til beskyttelse af ikke-rygere mod 
tobaksrøg. 
20. Udendørs arbejdssteder 
20.1. De arbejdssteder, adgangsveje og andre områder og anlæg i det fri, hvor arbejdstagere opholder 
sig i forbindelse med arbejdet, skal være udformet på en sådan måde, at gående og kørende 
færdsel kan foregå sikkert. 
20.2. Arbejdssteder i det fri skal være tilstrækkeligt oplyst med kunstig belysning, hvis dagslys ikke er 
tilstrækkeligt. 
20.3. Er arbejdstagere beskæftiget på udendørs arbejdspladser, skal disse så vidt muligt indrettes på 
en sådan måde, at arbejdstagerne: 
— er beskyttet mod vejrliget 
— er beskyttet mod at glide eller falde, og eventuelt mod faldende genstande 
— ikke udsættes for skadelige støjniveauer eller for udefra kommende skadelig påvirkning 
(f.eks. gas, damp, støv) 
— hurtigt kan forlade arbejdspladsen i tilfælde af fare, eller hurtigt kan blive undsat. 
21. Gravide kvinder og ammende mødre 
Gravide kvinder og ammende mødre skal have mulighed for at hvile sig liggende under 
passende forhold. 
22. Handicappede arbejdsugere 
Arbejdsstederne skal om nødvendigt indrettes under hensyntagen til handicappede arbejdsta­
gere. 
Denne bestemmelse gælder navnlig for så vidt angår døre, forbindelsesveje, trapper, bruserum, 
håndvaske, toiletter og arbejdspladser, som direkte benyttes af handicappede arbejdstagere. 
7. 2.91 De Europæiske Fællesskabers Tidende Nr. C 32/17 
B. SÆRLIGE FORSKRIFTER FOR ONSHORE-SEKTOREN 
1. Branddetektion og -bekæmpelse 
1.1. Overalt, hvor arbejdssteder projekteres, konstrueres, udstyres, er under indkøring, i drift eller 
vedligeholdes, skal der træffes passende forholdsregler til at forebygge, at brande opstår og 
breder sig fra de mulige kilder, der er udpeget på basis af den vurdering af sikkerhedsforhol­
dene, der henvises til i artikel 6, 9 og 10 i direktiv 89/391/EØF. Der skal træffes foranstalt­
ninger til hurtig og effektiv brandbekæmpelse. 
1.2. Arbejdssteder skal være forsynet med egnet brandslukningsmateriel og med branddetektorer og 
alarmsystemer i det omfang, det er nødvendigt. 
1.3. Brandslukningsmateriel til alment brug skal være let tilgængeligt, ukompliceret at betjene og om 
nødvendigt sikret mod beskadigelse. 
1.4. På ethvert anlæg skal der foreligge en brandsikringsplan med en beskrivelse af de foranstalt­
ninger, der skal træffes i henhold til artikel 3, 4, 5 og 6, og som er nødvendige for at forebygge, 
opdage og bekæmpe udbrud og spredning af brand. 
1.5. Materiellet skal afmærkes i henhold til direktiv 77/576/EØF. 
2. Fjernbetjening i nødstilfælde 
I nødstilfælde skal der være mulighed for fjernbetjening af udstyr, som er foreskrevet som 
nødvendigt på grundlag af en vurdering af sikkerhedsforholdene. Det skal om nødvendigt være 
muligt ved hjælp af fjernbetjent udstyr at kontrollere isolering og afblæsning af boringer, instal­
lationer og rørledninger. 
3. Kommunikation, generelt og i nødstilfælde 
3.1. Samtlige almindeligt bemandede industrielle anlæg skal være forsynet med: 
a) et audio-visuelt system, der kan overføre alarmsignaler til alle bemandede dele af anlægget 
b) om nødvendigt et alarmsystem, der kan høres tydeligt overalt på de dele af anlægget, hvor 
der hyppigt er personer til stede. 
3.2. Der skal på egnede steder være mulighed for at slå alarm. 
3.3. Såfremt der er personer til stede på arbejdssteder, som almindeligvis ikke er bemandede, skal 
der forefindes egnede kommunikationssystemer. 
4. Sikre samlingssteder og bemandingsliste 
Der skal foretages en vurdering af behovet for at udpege sikre samlingssteder og føre beman­
dingsliste, og de nødvendige foranstaltninger skal træffes efter behov. 
5. Redningsudstyr 
5.1. Arbejdstagerne skal være øvede i at træffe passende forholdsregler i nødstilfælde. 
5.2. Redningsudstyr skal være placeret på lettilgængelige, passende steder og være i brugsklar stand. 
5.3. Såfremt flugtvejene er vanskeligt tilgængelige, og atmosfæren er eller kan blive irrespirabel, skal 
der være placeret selvredderudstyr på arbejdsstedet til omgående brug. 
Nr. C 32/18 De Europæiske Fællesskabers Tidende 7. 2. 91 
6. Sikkerhedsøvelser 
På sædvanligvis bemandede arbejdssteder skal der afholdes sikkerhedsøvelser med regelmæssige 
mellemrum. Ved disse sikkerhedsøvelser skal der bl.a. gennemføres undervisning og testning af 
samtlige personer på arbejdsstedet, der har fået tildelt opgaver omfattende brug, håndtering 
eller betjening af nødudstyr i forbindelse med nødsituationer. Om nødvendigt skal disse 
personer også deltage i øvelser i korrekt brug, håndtering eller betjening af dette udstyr. 
7. Sanitære installationer 
7.1. Omklædnings rum og garderobeskabe 
7.1.1. Der skal stilles passende omklædningsrum til rådighed for arbejdstagerne, hvis de skal bære 
særligt arbejdstøj, og man af sundheds- eller anstændighedsgrunde ikke kan lade dem skifte tøj 
i et andet rum. Omklædningsrummene skal være lettilgængelige, have tilstrækkelig kapacitet og 
være udstyret med siddepladser. 
7.1.2. Omklædningsrummene skal være tilstrækkelig store og således udstyret, at hver arbejdstager får 
mulighed for at låse sit tøj inde i arbejdstiden. Der skal forefindes faciliteter til tørring af vådt 
arbejdstøj. 
Hvis forholdene gør det påkrævet, skal der være separate skabe til arbejdstøj og til gangtøj. 
7.1.3. Der skal være enten adskilte omklædningsrum eller adskilt benyttelse af disse for mænd og 
kvinder. 
7.2. Bruserum og vaskefaciliteter 
7.2A. Hvis aktiviteternes an eller sundhedsforholdene gør det påkrævet, skal arbejdstagerne have 
adgang til ordentlige bruserum i passende antal. 
Der skal være enten adskilte bruserum eller adskilt benyttelse af disse for mænd og kvinder. 
7.2.2. Bruserummene skal være indrettet således, at hver enkelt arbejdstager ugenert kan gøre sig i 
stand under hygiejniske forhold. Bruserummene skal være forsynet med rindende varmt og 
koldt vand. 
7.2.3. Er bruserum ikke nødvendige i henhold til punkt 7.2.1, skal der i nærheden af arbejdspladserne 
forefindes håndvaske med rindende varmt og koldt vand. 
7.2.4. Hvis bruserummene eller håndvaskene og omklædningsrummene er adskilte, skal der være let 
adgang mellem disse. 
7.3. Toiletter og håndvaske 
Arbejdstagerne skal i nærheden af deres arbejdspladser, opholdsrum, omklædningsrum og 
bruserum eller håndvask have adgang til et tilstrækkeligt antal toiletter og håndvaske. 
Der skal være adskilte toiletter eller adskilt benyttelse af disse for mænd og kvinder. 
8. Førstehjælpsfaciliteter 
8.1. På alle steder, hvor arbejdsforholdene kræver det, skal der være førstehjælpsudstyr til rådighed. 
Dette udstyr skal være hensigtsmæssigt afmærket og lettilgængeligt. 
7.2.91 De Europæiske Fællesskabers Tidende Nr. C 32/19 
8.2. Førstehjælpsudstyret skal være afpasset efter virksomhedens art. Om nødvendigt skal der fore­
findes et egnet lokale, hvor tilskadekomne kan modtage førstehjælp. I dette lokale skal der være 
opslået klart læselige førstehjælpsinstrukser til brug i tilfælde af ulykker. 
8.3. Lokaler til førstehjælp skal være udstyret med det nødvendige førstehjælpsudstyr og materiel og 
give uhindret adgang for bårer. 
De skal afmærkes i henhold til direktiv 77/576/EØF. 
8.4. Et passende antal personer skal oplæres i brug af førstehjælpsudstyret. 
C. SÆRLIGE FORSKRIFTER FOR OFFSHORE-SEKTOREN 
1. Branddetektion og -bekæmpelse 
1.1. Efter en vurdering af sikkerhedsforholdene skal der træffes passende foranstaltninger til at fore­
bygge, opdage og bekæmpe udbrud og spredning af brand. Om nødvendigt skal der foretages 
brandsektionering for at udskille områder med særlig brandfare. 
1.2. På alle arbejdssteder skal der forefindes egnede systemer til detektion af og sikring mod brand, 
brandslukningssystemer og -alarmer for at imødegå de risici, der er påpeget i en vurdering af 
sikkerhedsforholdene. Disse systemer omfatter bl.a.: 
— systemer til detektion af brand 
— brandalarmer 
— brandledningssystemer 
— brandhaner og -slanger 
— oversvømmelsessystemer og vandkanoner 
— automatiske sprinkleranlæg 
— slukningsanlæg med en gasart som slukningsmiddel 
— skumslukningsanlæg 
— bærbare ildslukkere 
— brandmandsudstyr. 
1.3. Brandslukningsmateriel til almen brug skal være lettilgængeligt, ukompliceret at betjene og, om 
nødvendigt, beskyttet mod beskadigelse. 
1.4. På arbejdsstedet skal der foreligge en brandsikringsplan med en beskrivelse af de foranstalt­
ninger, der er nødvendige for at forebygge, opdage og bekæmpe udbrud af brand. 
1.5. Nødsystemer skal være adskilt eller på anden måde beskyttet mod uheld i det omfang, det er 
nødvendigt, for at sikre, at nødfunktionerne forbliver driftsklare i nødstilfælde. Om nødvendigt 
skal der være to sideordnede nødsystemer. 
1.6. Brandslukningsmateriel skal afmærkes i henhold til direktiv 77/576/EØF. 
2. Fjernbetjening i nødstilfælde 
2.1. I nødstilfælde skal der være mulighed for fjernbetjening af udstyr, som er foreskrevet som 
nødvendigt på grundlag af en vurdering af sikkerhedsforholdene. Sådant udstyr skal, om 
nødvendigt, omfatte systemerne til ventilation, til nødstop af udstyr, der kan forårsage antæn­
delse, til forebyggelse af udslip af brændbare væsker og gasarter, til brandsikring og til kontrol 
med boringen. 
Nr. C 32/20 De Europæiske Fællesskabers Tidende 7.2.91 
3. Kommunikation, generelt og i nødstilfælde 
3.1. Ethvert almindeligt bemandet arbejdssted skal være forsynet med: 
— et audio-visuelt system, der kan overføre alarmsignaler til alle bemandede dele af anlægget 
— et højttaleranlæg, der kan høres tydeligt overalt på de dele af anlægget, hvor der hyppigt er 
personer til stede, og hvor lydkommunikation er mulig 
— et kommunikationssystem, der kan bevare forbindelsen til kysten og nødtjenesterne. 
3.2. Sådanne systemer skal forblive driftsklare i nødsituationer. Højttaleranlægget skal suppleres 
med kommunikationssystemer, der ikke er afhængige af sårbare strømforsyningssystemer. 
3.3. Der skal på egnede steder være mulighed for at slå alarm. 
3.4. Såfremt der er personer til stede på arbejdssteder, som almindeligvis ikke er bemandede, skal 
der forefindes egnede kommunikationssystemer. 
4. Sikre samlingssteder og bemandingsliste 
4.1. Der skal træffes alle nødvendige foranstaltninger til at afskærme evakueringspunkter og sikre 
samlingssteder mod varme og røg samt mod eftervirkningerne af eksplosioner. 
4.2. Ethvert sikkert samlingssted skal være beliggende så tæt som muligt på de tilhørende evakue­
ringspunkter og være tilstrækkelig rummeligt til at modtage samtlige de personer, der har fået 
evakueringspunktet/-punkterne anvist. 
4.3. Der skal være let adgang til de sikre samlingssteder og evakueringspunkterne fra indkvarte-
ringsfaciliteterne og arbejdsstederne. 
4.4. Der skal til stadighed føres en liste over det personale, der er til stede på et arbejdssted. Enhver 
person på arbejdsstedet skal have anvist et sikkert samlingssted. Der skal føres separate forteg­
nelser over, hvilke personer der har fået anvist de enkelte evakueringspunkter; disse fortegnelser 
skal være opslåede. 
4.5. Der skal foreligge en fortegnelse over samtlige de personer, der har fået tildelt særlige opgaver i 
nødstilfælde; denne fortegnelse skal være opslået på passende steder på arbejdsstedet og være 
gengivet i de skriftlige instrukser, der er fastsat under punkt 3.6 i afsnit A. 
5. Rednings- og evakueringsmuligheder 
5.1. Arbejdstagerne skal opøves i at forholde sig på en hensigtsmæssig måde i nødsituationer. 
5.2. Arbejdstagerne skal opøves i overlevelsesteknik på passende måde. 
5.3. På ethvert arbejdssted skal der forefindes egnet redningsudstyr til brug i nødstilfælde samt 
flugtmuligheder med direkte adgang til havet. 
5.4. Der skal foretages en vurdering af sikkerhedsforholdene og udarbejdes en beredskabsplan til 
brug i situationer, hvor en person falder over bord eller arbejdsstedet skal evakueres. Bered­
skabsstabe skal stå til rådighed og være passende udrustet til at kunne redde menneskeliv. 
5.5. I henhold til minimumsforskrifterne skal de redningsbåde, redningsflåder, redningskranse og 
redningsveste, der stilles til rådighed, bl.a. være: 
— passende udrustet til at muliggøre overlevelse i tilstrækkelig lang tid 
— til rådighed i tilstrækkeligt antal til det antal arbejdstagere, der kan påregnes at være til 
stede 
— af en type, der egnet til brug ved det pågældende arbejdssted 
7. 2. 91 De Europæiske Fællesskabers Tidende Nr. C 32/21 
— ordentligt fremstillet af passende materialer under hensyntagen til formålet samt til de 
forhold, hvorunder udstyret skal bruges eller opbevares i brugsklar stand, og 
— af en iøjnefaldende farve og forsynet med udstyr, der gør det muligt for brugeren at påkalde 
sig redningsfolkenes opmærksomhed. 
5.6. Der skal forefindes egnede redningsmidler til omgående brug. 
6. Sikkerhedsøvelser 
På sædvanligvis bemandede arbejdssteder skal der afholdes sikkerhedsøvelser med regelmæssige 
mellemrum. Ved disse sikkerhedsøvelser skal: 
— samtlige de personer på arbejdsstedet, der har fået tildelt opgaver omfattende brug, håndte­
ring eller betjening af nødudstyr, instrueres og prøves i udførelsen af disse opgaver; om 
nødvendigt skal de også trænes i korrekt brug, håndtering eller betjening af dette udstyr 
— alt nødudstyr, der er blevet brugt til øvelser, undersøges, renses og, om nødvendigt, 
genoplades eller returneres til rette sted, og alt bærbart udstyr, der er blevet brugt til 
øvelsen, returneres til det sted, hvor det normalt opbevares 
— redningsbåde afprøves for at konstatere, om de er i driftsklar stand. 
7. Sanitære installationer 
7.1. Omklædningsrum og garderobeskabe 
7.1.1. Hvis arbejdsugerne skal bære særligt arbejdstøj, og man af sundheds- eller anstændigheds-
grunde ikke kan lade dem skifte tøj i et andet rum, skal der stilles passende omklædningsrum til 
rådighed for dem. Omklædningsrummene skal være lettilgængelige og være udstyret med sidde­
pladser. 
7.1.2. Omklædningsrummene skal være tilstrækkelig store og således udstyret, at hver arbejdstager får 
mulighed for at lægge sit tøj til side i arbejdstiden. Der skal forefindes faciliteter til tørring af 
vådt arbejdstøj. 
Hvis forholdene gør det påkrævet (f.eks. farlige stoffer, fugt, snavs), skal der være separate 
skabe til arbejdstøj og til gangtøj. 
7.1.3. Der skal være adskilte omklædningsrum eller adskilt benyttelse af disse for mænd og kvinder. 
7.2. Bruserum og vaskefaciliteter 
Ud over de faciliteter, der findes i ethvert indkvarteringsområde, skal arbejdstagerne om 
nødvendigt have adgang til et tilstrækkeligt antal bruserum og vaskefaciliteter i nærheden af 
deres arbejdspladser. 
7.3. Toiletter og håndvaske 
Ud over de faciliteter, der findes i ethvert indkvarteringsområde, skal arbejdstagerne om 
nødvendigt have adgang til et tilstrækkeligt antal toiletter og håndvaske i nærheden af deres 
arbejdspladser. 
Der skal være adskilte toiletter eller adskilt benyttelse af disse for mænd og kvinder. 
8. Lokaler til førstehjælp 
8.1. Der skal forefindes et eller flere lokaler til førstehjælp i overensstemmelse med anlæggets stør­
relse og arten af den udøvede virksomhed. 
8.2. De skal afmærkes i henhold til direktiv 77/576/EØF. 
Nr. C 32/22 De Europæiske Fællesskabers Tidende 7. 2. 91 
8.3. Der skal forefindes udstyr, faciliteter og lægemidler samt et tilstrækkeligt antal kompetente 
personer, således at der kan ydes fornøden førstehjælp og om nødvendigt gives behandling efter 
anvisning fra en praktiserende læge (hvad enten den pågældende læge er til stede eller ej). 
8.4. På alle steder, hvor arbejdsforholdene kræver det, skal der være førstehjælpsudstyr til rådighed. 
8.5. Bestemmelserne i Rådets direktiv . . . om minimumsforskrifter for sundhed og sikkerhed med 
henblik på at forbedre den lægelige bistand om bord på søfartøjer finder anvendelse på arbejds­
steder, såfremt bestemmelserne i nævnte direktiv er strengere end bestemmelserne i nærværende 
direktiv. 
9. Indkvartering 
9.1. Såfremt arten, omfanget og varigheden af operationerne gør det påkrævet, skal arbejdsgiveren 
sikre arbejdstagerne indkvarteringsfaciliteter, der skal være: 
— sikret mod eftervirkningerne af eksplosioner, mod indtrængen af røg og gas samt mod 
udbrud og spredning af brand som foreskrevet i en vurdering af sikkerhedsforholdene 
— passende udstyret hvad angår ventilation, varme og belysning 
— udstyret — på hvert niveau — med mindst to af hinanden uafhængige udgange med direkte 
forbindelse til flugtveje 
— afskærmet mod potentielt sundhedsfarlige støj-, lugt- og røggener fra andre områder samt 
mod vejret 
— adskilt fra enhver arbejdsplads og placeret uden for farlige områder. 
9.2. Sådanne indkvarteringsfaciliteter skal være udstyret med et tilstrækkeligt antal senge eller køjer 
til brug for de personer, der forventes at sove på anlægget. Ethvert lokale, der er afsat til 
indkvarteringsformål, skal være tilstrækkelig rummeligt til, at de indkvarterede kan opbevare 
deres tøj på stedet. Der skal være adskilte indkvarteringsfaciliteter til mænd og kvinder. 
9.3. Sådanne indkvarteringsfaciliteter skal være udstyret med et tilstrækkeligt antal bruserum og 
vaskerum med rindende koldt og varmt vand. Der skal være adskilte bruserum eller adskilt 
benyttelse af disse for mænd og kvinder. 
Bruserummene skal være tilstrækkelig store til, at hver enkelt arbejdstager ugenert kan gøre sig 
i stand under ordentlige hygiejniske forhold. 
9.4. Indkvarteringsfaciliteterne skal være udstyret med et tilstrækkeligt antal toiletter og håndvaske. 
Der skal være adskilte faciliteter eller adskilt benyttelse af disse for mænd og kvinder. 
9.5. Indkvarteringsfaciliteterne og det tilhørende udstyr skal være kendetegnet ved en passende 
hygiejnisk standard. 
10. Helikopteroperationer 
Helikopterdæk på arbejdssteder skal være tilstrækkelig store og have en passende placering, 
således at der er uhindret adgang, selv for den største helikoptertype i brug, til at operere under 
de vanskeligst tænkelige forhold, der kan godtages ved afvikling af helikopteroperationer. 
Helikopterdækket skal være udformet og konstrueret på en sådan måde, at det egner sig til den 
planlagte brug. 
I umiddelbar nærhed af helikopterlandingspladsen skal der forefindes et lager af udstyr til brug 
i tilfælde af en helikopterulykke. 
11. Hytning af anlæg — sikkerhed og stabilitet 
Ved bugseringsoperationer skal arbejdet tilrettelægges og udføres på en sådan måde, at risikoen 
for arbejdstagerne begrænses til et minimum. Ved udformningen og opsætningen af bugserings-
anordninger skal der tages højde for såvel normale forhold som nødsituationer.